เรื่องร้องเรียน: ปัญหา :  เขม่าควันไฟจากการใช้เศษไม้  กิ่งไม้แห้ง  มาหุงต้มอาหาร  สถานที่ : หลังตึกแถวริมถนน เสนานิคม1 ซ. 103  ประเด็น:   มีผู้เช่าห้องเช่าในตึกแถว (เพิ่งเข้ามาเช่าประมาณ 1 เดือน) ออกมา ทำอาหารนอกอาคาร  ทุกวันตั้งแต่ เช้า 6 โมงเศษ  จะเริ่มก่อไฟ เชื้อเพลิงที่ใช้เป็นเศษไม้ และ กิ่งไม้แห้ง  ทำให้เกิดเขม่าควันไฟคละคลุ้งถ้าไม่มีลมพัด  ละอองฝุ่นควันจะลอยกระจายถึงอาคารชั้น 2 ถ้ามีลมฝุ่นควันจะพัดไปหัวซอยบ้างท้ายซอยบ้าง  ซอยนี้เป็นซอยอับ  ฟากหนึ่งเป็นตึกแถว 3 ชั้น อีกฟากเป็น ทาวน์เฮาส์  จะเห็นฝุ่นควันลอยฟุ้งอยู่ในอากาศ  ผลกระทบ :  ผู้พักอาศัยในซอยนี้  เกิด ความกังวลเรื่องสุขภาพ และระบบการหายใจ  ไม่มั่นใจคุณภาพอากาศนอกบ้าน ต้องคอยปิดประตูหน้าต่าง  มีคนเคยตักเตือนแล้วก็ไม่นำพา  ฝุ่นควันมาก ๆ จะเป็นช่วง ๆ ถ้าไม่ทำอาหาร  จะมีควันน้อย เตาไฟจะติดทั้งวันจนถึงค่ำๆ  ผู้พักอาศัยในซอยนี้หลายหลัง ไม่สบายใจและขอให้ข้าพเจ้า ช่วยสื่อสารให้หน่วยงานที่เกี่ยวข้อง  ขอขอบพระคุณมา ฯโอกาสนี้
การดำเนินการของเจ้าหน้าที่: แจ้งขอความร่วมมืองดกระทำการใดๆที่อาจก่อให้เกิดเหตุเดือดร้อนรำคาญแก่ผู้พักอาศัยบริเวณใกล้เคียง
ความเห็นของผู้แจ้ง: ขอขอบคุณเจ้าหน้าที่จาก ฝ่ายสิ่งแวดล้อม สนง.เขต ลาดพร้าว  ที่ได้มาดูแล  คิดว่าทางเขต ฯคงไม่มาเพราะเป็นจุดเล็กๆ ผ่านมาเกือบ 2 เดือนแล้ว  รอไม่ไหว เพราะเดือดร้อนกันหลายบ้าน  ข้าพเจ้าจึงไปตามหาและเจรจาเองกับเจ้าของห้องเช่าเรื่องควันไฟ เปิดคลิปวิดีโอให้เขาดู เจ้าของห้องเช่าจึงยื่นคำขาดกับคนเช่าว่า  ถ้ายังก่อไฟอีก จะให้ย้ายออก  เรื่องควันไฟ จึงยุติไปตั้งแต่ 8 ตุลาคมแล้ว  แต่เจ้าหน้าที่ของเขต ฯ ก็ไม่ได้ทอดทิ้งประชาชน  เรื่องร้องเรียนมากเจ้าหน้าที่มีกำลังไม่เพียงพอ  และต้องเรียงแก้ไขตามลำดับการแจ้งก่อนหลัง  ขอขอบคุณอีกครั้งมา  ณโอกาสนี้  และเป็นกำลังใจในการปฏิบัติงานของเจ้าหน้าที่ค่ะ
พื้นที่: แขวงจรเข้บัว เขตลาดพร้าว กรุงเทพมหานคร